Il-Gvern Malti għadda l-liġi li tirriggwardja r-riforma tal-kirjiet ta' qabel l-1995. Ħabbar dan il-Prim Ministru, Robert Abela, fuq Twitter fejn qal kif din ir-riforma se tkun qed tiggarantixxi stabbiltà u protezzjoni kemm għar-residenti kif ukoll ġustizzja għas-sidien tal-proprjetajiet. Spjega kif din hi kisba importanti għall-Parlament Malti. 10,000 familja se jgawdu mir-riforma tal-kirjiet ta' qabel l-1995. Il-pensjonanti se jieħdu massimu ta' €10,000 b'rabta ma' din ir-riforma li ntlaqgħet minn bosta għaqdiet fosthom il-Caritas, l-Assoċjazzjoni Maltija tal-Iżviluppaturi l-MDA u l-Kamra tal-Periti u l-GWU. L-Oppożizzjoni hija l-unika grupp li baqgħet iżolata fit-tmaqdir ta' din ir-riforma li saret wara snin twal.